钦定古今图书集成/明伦汇编/氏族典/第449卷 > 沈琮
## 钦定古今图书集成/明伦汇编/氏族典/第449卷 > 沈琮

按《万姓统谱》：“琮字公礼，弟珒字公贵，并举进士。琮少
颖悟，兄弟齐名，而公贵称‘奇童’”，举乡试第一。琮家居
奉先，事亲情文俱备，教子弟有模范，乡人化之。居父
母丧，兄弟庐墓六年，不茹荤。诏旌表其门闾。琮终广
州守，公贵终监察御史，有风裁。从子棨，贵州参政，历官廉能，以亲老乞归养居乡，赒恤宗族。孙炼，江西参
议，以清谨称。曾孙圻，陕西参政；垔，山阳县知县；垣，惠
州府知府。